rejauldu/bengali-wikipedia huggingface dataset:
পদ্মা এক্সপ্রেস (ট্রেন নং- ৭৫৯/৭৬০) বাংলাদেশ রেলওয়ে পরিচালিত আন্তঃনগর ট্রেনসমূহের মাঝে অন্যতম একটি ট্রেন। ট্রেনটি বাংলাদেশের রাজধানী ঢাকা থেকে বাংলাদেশের অন্যতম মহানগরী রাজশাহী মাঝে যাতায়াত করে। এটি একটি বিলাসবহুল আন্তঃনগর ট্রেন। বর্তমানে পদ্মা এক্সপ্রেস চীন থেকে সদ্য আমদানিকৃত অত্যাধুনিক বিলাসবহুল CRRC কোচ দিয়ে চলাচল করে।   ইতিহাস  ২০০৬ সালের ১ নভেম্বর ট্রেনটি চালু হয়। পদ্মা নদীর নামানুসারে রাজশাহীকে উৎপত্তিস্থল ধরতে পদ্মা এক্সপ্রেস নামকরণ করা হয়।    খাদ্য পরিষেবা   আন্তঃনগর ট্রেনগুলোতে খাবারের গাড়ি সংযোজন করা থাকে। করিডোরের মাধ্যমে ট্রেনের যেকোন প্রান্ত থেকে খাবারের গাড়িতে গিয়ে খাবার গ্রহণ করা যায়। এসকল খাবার গাড়িতে খাবারের মূল্য তালিকা টানানো থাকে। এখানে বার্গার, কেক, স্যান্ডউইচ, পেটিস, রোল, পাউরুটি, চা, কফি, কাটলেট, সিদ্ধ ডিম, ভাঁজা মুরগি, কাবাব সিঙ্গারা, সমুচা, নানা ধরনের কোমল পানীয় ও পানি পাওয়া যায়। এছাড়া দৈনিক পত্রিকা ও ম্যাগাজিন পাওয়া যায়।   সময়সূচী  (বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো।    বাংলাদেশ রেলওয়ের ৫৪তম সময়সূচি অনুযায়ী   759 নং পদ্মা এক্সপ্রেস = কমলাপুর থেকে ছাড়ে 22:45 মিনিটে, রাজশাহী পৌঁছায় 04:00 টায়।  760 নং পদ্মা এক্সপ্রেস = রাজশাহী থেকে ছাড়ে  16:00 টায়, কমলাপুর  পৌঁছায় 21টা 15 মিনিটে  +৭৫৯ ঢাকা থেকে রাজশাহী ট্রেনের সময়সূচী (মঙ্গলবার  বন্ধ)  স্টেশনপ্রবেশত্যাগকমলাপুর -22:45ঢাকা বিমানবন্দর রেলওয়ে স্টেশন23:0823:13জয়দেবপুর জংশন23:3623:38টাঙ্গাইল00:3200:34ইব্রাহিমাবাদ00:5400:56শহীদ এম মনসুর আলী01:1101:14উল্লাপাড়া01:3001:33বড়াল ব্রীজ01:5101:53চাটমোহর02:0702:10 ঈশ্বরদী বাইপাস02:3002:33আব্দুলপুর জংশন02:4802:50শারদাহ রোড03:1603:18রাজশাহী04:00 +৭৬০ রাজশাহী থেকে ঢাকা ট্রেনের সময়সূচী (মঙ্গলবার  বন্ধ)স্টেশনপ্রবেশত্যাগরাজশাহী -22:45শারদাহ রোড16:1716:19আব্দুলপুর জংশন16:4516:47 ঈশ্বরদী বাইপাস17:0117:03চাটমোহর17:2217:25বড়াল ব্রীজ17:3817:40উল্লাপাড়া17:5918:02শহীদ এম মনসুর আলী18:1818:21ইব্রাহিমাবাদ18:3818:40টাঙ্গাইল19:0019:02জয়দেবপুর জংশন20:1420:18কমলাপুর21:15   যাত্রাবিরতি  (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।) একটি আন্তনগর ট্রেন   ঢাকা বিমানবন্দর রেলওয়ে স্টেশন  জয়দেবপুর জংশন  টাঙ্গাইল  বঙ্গবন্ধু সেতু পূর্ব জংশন  শহীদ এম মনসুর আলী  উল্লাপাড়া  বড়াল ব্রীজ  চাটমোহর  ঈশ্বরদী বাইপাস  আব্দুলপুর জংশন  সরদহ রোড  তথ্যসূত্র  বিষয়শ্রেণী:বাংলাদেশের আন্তঃনগর ট্রেন বিষয়শ্রেণী:২০০৬-এ চালু রেল পরিষেবা বিষয়শ্রেণী:বাংলাদেশের নামযুক্ত যাত্রীবাহী ট্রেন
দুনিয়া এলভির (জন্ম ১৯ জুন, ১৯৭৩; লা সেইবা, হন্ডুরাস ) হলেন একজন টেলিভিশন সাংবাদিক, প্রযোজক, প্রেরণাদায়ী বক্তা এবং অটিজম আইনজীবী।   কর্মজীবন  দুনিয়া এলভির ১৯৮৯ সালে ক্যালিফোর্নিয়ায় মেক্সিকো রেডিওতে তার কর্মজীবন শুরু করেছিলেন। পরে তিনি সেখান থেকে লস অ্যাঞ্জেলেসের কেআরসিএ চ্যানেল-৬২ তে সাংবাদিক ও টিভি সংবাদ উপস্থাপিকা হিসাবে চলে গিয়েছিলেন। ২০০১ সাল থেকে তিনি লস অ্যাঞ্জেলেসে টেলিমান্ডোর হয়ে কাজ করেছেন।  তিনি টেলিভিশন অনুষ্ঠান কাদা দিয়া কোন মারিয়া আন্তোনিয়েতার  সংবাদদাতাও ছিলেন।   পুরস্কার ও সম্মাননা  দুনিয়া এলভির মানুষের আগ্রহের গল্পগুলো নিয়ে প্রতিবেদন তৈরির কারণে বেশকিছু স্বীকৃতি পেয়েছেন।   বিগত বছরগুলোতে তিনি ৬টি এমি পুরস্কার জিতেছেন। ২০০১ সালে লস অ্যাঞ্জেলেসে সেরা তদন্তকারী প্রতিবেদন বিভাগে তিনি এমি পুরস্কারেরের জন্যও মনোনীত হয়েছিলেন। ২০০৫ সালে তিনি গ্ল্যাড পুরস্কার জিতেছিলেন।  দ্য ন্যাশনাল অ্যাসোসিয়েশন অফ ল্যাটিনা লিডার্স (এনএলএল) হোয়াইট হাউস পরিদর্শন করার জন্য তাকে বিশেষ অতিথি হিসাবে আমন্ত্রণ জানিয়েছিল।    তথ্যসূত্র   বিষয়শ্রেণী:যুক্তরাষ্ট্রে হন্ডুরান অভিবাসী বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম
ভেরেনা ১ (; অর্থ: ভেনাস ১) যা ভেনেরা-১ভিএ নং. ২ নামেও পরিচিত এবং পশ্চিমাদের নিকট কখনও কখনও স্পুটনিক ৮ নামে চিহ্নিত, হলো ১৯৬১ সালে মহাশূণ্যে প্রেরণ করা একটি সোভিয়েত নভোযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযানের প্রথম উড্ডয়ন কার্যক্রম হিসেবে চিহ্নিত করা হয় এবং এটি ছিলো ভেনাসের পার্শ্ব দিয়ে উড়ে যাওয়া প্রথম নভোযান। এটিকে ১৯৬১ সালের ফেব্রুয়ারিতে উৎক্ষেপণ করা হয় এবং এটি একই বছরের ১৯ মে শুক্র গ্রহের পার্শ্ব দিয়ে উড়ে যায়; যদিও, পাশ দিয়ে উড়ে যাবার ঠিক আগে যানটির সাথে বেতার যোগাযোগ বিচ্ছিন্ন হয়ে যাওয়ার ফলে এটি কোনো তথ্য প্রেরণ করতে পারেনি।   মহাকাশযান  ভেনেরা ১ ছিলো একটি  ভর বিশিষ্ট প্রোব, যা  ব্যাস বিশিষ্ট একটি গম্বুজাকার শীর্ষ যুক্ত নলাকার গঠনের; ফলে মোট উচ্চতা  হয়। এটিতে শুষ্ক নাইট্রোজেন দ্বারা ১.২ আদর্শ বায়ুমণ্ডলীয় চাপ দেওয়া হয়েছিল; যাতে অভ্যন্তরীণ পাখাগুলোর মাধ্যমে তাপের সম-বন্টন বজায় রাখা হয়।   আরও দেখুন    শুক্র অভিযানসমূহের তালিকা;  মেরিনার ২;  সৌরজগত অনুসন্ধানের সময়লেখ।   তথ্যসূত্র    বহিঃসংযোগ   The Soviet Exploration of Venus NSSDC Master Catalog – Venera 1   বিষয়শ্রেণী:ভেনেরা কর্মসূচি বিষয়শ্রেণী:১৯৬১-এ উৎক্ষিপ্ত মহাকাশযান
লি ইয়াপিং   ), একজন তাইওয়ানিজ গায়িকা, তাইওয়ানের তাইপেই শহরের বেইটু জেলার জিয়াংসু প্রদেশের নানজিং- এ জন্মগ্রহণ করেন। "ওয়েক আপ! লেমনেড" গানটি দিয়ে তিনি খ্যাতি অর্জন করেন এবং হংকং এবং দক্ষিণ-পূর্ব এশিয়ায় ব্যাপক জনপ্রিয়তা অর্জন করেন। একসময় তিনি হংকংয়ের চারজন মহান গায়িকা রানীর একজন হিসেবে পরিচিত ছিলেন।   তথ্যসূত্র   বিষয়শ্রেণী:তাইওয়ানি অভিনয়শিল্পী বিষয়শ্রেণী:তাইওয়ানি চলচ্চিত্র অভিনেত্রী বিষয়শ্রেণী:ইসলাম হতে বৌদ্ধধর্মে ধর্মান্তরিত বিষয়শ্রেণী:চীনা অভিনয়শিল্পী বিষয়শ্রেণী:তাইওয়ানি বিনোদন শিল্পী
নিনা পাওয়ার একজন ইংরেজ লেখক ও দার্শনিক। তিনি শিল্পী লুক টার্নারের বিরুদ্ধে একটি মামলায় জড়িত ছিলেন, যা ২০২৩ সালে খারিজ করে দেওয়া হয়।   জীবনী  পাওয়ার আল্যাঁ বাদিউ এর অন বেকেটের সম্পাদক এবং অনুবাদক (আলবার্তো টোসকানোর সাথে) উভয়ই।  তিনি নিয়মিত যেসব প্রকাশনায় লেখালেখি করেন তার মধ্যে রয়েছে দ্য টেলিগ্রাফ এবং দ্য স্পেক্টেটর। তিনি পূর্বে নিয়মিতভাবে দ্য ওয়্যার এবং দ্য গার্ডিয়ানে অবদান রাখতেন।   তথ্যসূত্র    বহিঃসংযোগ    গার্ডিয়ান সংবাদপত্রের ওয়েবসাইটে পাওয়ারের প্রোফাইল  জিরো বুকসে পাওয়ারের প্রোফাইল  বিষয়শ্রেণী:ওয়ারউইক বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিডলসেক্স বিশ্ববিদ্যালয়ের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ফরাসি–ইংরেজি অনুবাদক বিষয়শ্রেণী:সামাজিক দার্শনিক বিষয়শ্রেণী:ব্রিটিশ দার্শনিক বিষয়শ্রেণী:জীবিত ব্যক্তি বিষয়শ্রেণী:ব্রিটিশ সামাজিক বিজ্ঞানী
এ কে এম আমিনুল হক স্বপন (জন্ম: ১৮ অক্টোবর ১৯৬৯) বাংলাদেশ সেনাবাহিনীর একজন মেজর জেনারেল। তিনি বাংলাদেশ আনসার ও গ্রাম প্রতিরক্ষা বাহিনীর সাবেক মহাপরিচালক। এর আগে তিনি জাতীয় প্রতিরক্ষা কলেজে সিনিয়র ডিরেক্টরিং স্টাফ, আর্মি হেডকোয়ার্টার্স অধিদপ্তরের আইটি ডিরেক্টর ও ট্রাস্ট ব্যাংক লিমিটেডের পরিচালনা পর্ষদের সদস্য হিসেবে দায়িত্ব পালন করেন।   প্রাথমিক জীবন  এ কে এম আমিনুল হক স্বপন ১৮ অক্টোবর ১৯৬৯ সালে শরীয়তপুরের ভেদরগঞ্জের সখিপুরের চর গোপালপুর ইউনিয়নের মালতকান্দি গ্রামে জন্মগ্রহণ করেন। তার পিতার নাম আবুল হাসেম মিয়া ও মাতার নাম আশ্রাফুন নেছা। তিনি ২২ ডিসেম্বর ১৯৮৯ সালে ২১তম বাংলাদেশ মিলিটারি একাডেমি (বিএমএ) দীর্ঘ কোর্সের মাধ্যমে বাংলাদেশ সেনাবাহিনীতে কমিশন লাভ করেন। তিনি চট্টগ্রাম বিশ্ববিদ্যালয় এবং বাংলাদেশ প্রকৌশল ও প্রযুক্তি বিশ্ববিদ্যালয় থেকে স্নাতক সম্পন্ন করেন। তিনি বাংলাদেশ জাতীয় বিশ্ববিদ্যালয় এবং বাংলাদেশ ইউনিভার্সিটি অফ প্রফেশনালস থেকে প্রতিরক্ষা স্টাডিজে স্নাতকোত্তর এবং নিরাপত্তা বিষয়ে আরেকটি স্নাতকোত্তর সম্পন্ন করেন ।  তার বড়ভাই উপমন্ত্রী শরীয়তপুর-২ আসনের সাবেক সংসদ সদস্য ও উপমন্ত্রী। তার ছোটো ভাই আশ্রাফুল হক সিয়াম জাতীয় হৃদরোগ ইন্সটিটিউট কার্ডিয়াক বিভাগের সহযোগী অধ্যাপক। তার স্ত্রী শিমুল আমিন। এই দম্পতির দুই মেয়ে ও এক ছেলে।   কর্মজীবন  এ কে এম আমিনুল হক স্বপন জাতীয় প্রতিরক্ষা কলেজে সিনিয়র ডিরেক্টরিং স্টাফ, আর্মি হেডকোয়ার্টার্স অধিদপ্তরের আইটি ডিরেক্টর ও ট্রাস্ট ব্যাংক লিমিটেডের পরিচালনা পর্ষদের সদস্য হিসেবে দায়িত্ব পালন করেন। তিনি ২২ ডিসেম্বর ২০২১ সালে ব্রিগেডিয়ার জেনারেল থেকে বাংলাদেশ সেনাবাহিনীর মেজর জেনারেল পদোন্নতি পান। তিনি ২০২৩ সালের জানুয়ারিতে বাংলাদেশ আনসার ও গ্রাম প্রতিরক্ষা বাহিনীর মহাপরিচালক নিযুক্ত হয়ে ১২ আগস্ট ২০২৪ সালে অব্যাহতি পান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:শরীয়তপুর জেলার ব্যক্তি বিষয়শ্রেণী:বাংলাদেশ ইউনিভার্সিটি অব প্রফেশনালসের প্রাক্তন শিক্ষার্থী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ন্যাশনাল ডিফেন্স কলেজ (বাংলাদেশ)-এর প্রাক্তন শিক্ষার্থী বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশী জেনারেল
মুসলেহ উদ্দিন বাংলাদেশি একজন আলেম, অধ্যক্ষ ও ইসলামি গবেষক ছিলেন। তিনি জামাতে আহলে সুন্নত বাংলাদেশের মহাসচিব ছিলেন। তিনি চট্টগ্রাম ষোলশহর জামেয়া আহমদিয়া সুন্নিয়া আলিয়া মাদ্রাসা ও চট্টগ্রাম ছোবহানিয়া কামিল মাদ্রাসার অধ্যক্ষ ছিলেন। মুসলেহ উদ্দিন ফতোয়া-ইসলামি আইন, রাজনীতি, আন্তর্জাতিক সম্পর্ক বিষয়ে বিশেষজ্ঞ ছিলেন। এছাড়াও তিনি উর্দু, আরবি, ফার্সি ও ইংরেজি ভাষায় দক্ষ ছিলেন। তার জ্ঞানের পরিসরের জন্য তিনি এই যুগের ইমাম গাজ্জালী নামে প্রসিদ্ধ লাভ করেছিলেন। তার কর্ম ও স্মৃতি নিয়ে আলোচনার জন্য চট্টগ্রামে অধ্যক্ষ আল্লামা মুসলেহ উদ্দিন (রহ.) ফাউন্ডেশন গঠন করা হয়েছে।   জন্ম ও পরিচয়  মুসলেহ উদ্দিন ১৯৩৮ সালে চট্টগ্রাম জেলার চন্দনাইশ উপজেলার জোয়ারা গ্রামে জন্মগ্রহণ করেন।    শিক্ষাজীবন  মুসলেহ উদ্দিন তার পিতা-মাতার নিকট থেকেই প্রাথমিক শিক্ষা গ্রহণ করে। এরপর ভর্তি হন হাশিমপুর মকবুলিয়া সিনিয়র মাদ্রাসায়, এই মাদ্রাসা থেকে ১৯৫৪ সালে দাখিল পাশ করেন। এরপর ১৯৫৬ সালে গারাংগিয়া আলিয়া মাদ্রাসা হতে আলিম পাশ করেন। এরপর চট্টগ্রাম শহরে এসে দারুল উলুম আলিয়া মাদ্রাসা চট্টগ্রামে ভর্তি হন। এই মাদ্রাসা থেকে ১৯৫৮ সালে ১৪তম স্থান নিয়ে ফাজিল ও ১৯৬০ সালে ৬ষ্ঠতম স্থান নিয়ে কামিল পাশ করেন।  তিনি মাদ্রাসা পড়া শেষ করে সাধারণ শিক্ষা গ্রহণ শুরু করেন। তিনি ১৯৬২ সালে চট্টগ্রাম সরকারি মুসলিম উচ্চ বিদ্যালয় থেকে এসএসসি ও ১৯৬৪ সালে চট্টগ্রাম সরকারি সিটি কলেজ থেকে এইচ এস সি পাশ করেন। এরপর ভর্তি হন চট্টগ্রাম বিশ্ববিদ্যালয়ে, এই বিশ্ববিদ্যালয় থেকে ১৯৬৬ সালে ইতিহাস বিভাগে অনার্স সম্পন্ন করেন এবং ১৯৬৮ সালে আরবি বিভাগের মাস্টার্স সম্পন্ন করেন।   কর্মজীবন  চট্টগ্রাম বিশ্ববিদ্যালয়ে পড়াকালীন তিনি ১৯৬৪ থেকে শুরু করে ১৯৭৭ সাল পর্যন্ত ষোলশহর জামেয়া আহমদিয়া সুন্নিয়া আলিয়া মাদ্রাসার অধ্যক্ষের দায়িত্ব পালন করেন। তিনি মূলত চট্টগ্রাম জামেয়া আহমদিয়া সুন্নিয়া কামিল মাদ্রাসা ও চট্টগ্রাম ছোবহানিয়া কামিল মাদ্রাসায় শিক্ষকতা করে জীবন অতিবাহিত করেছেন। তিনি ১৯৭৭ থেকে শুরু করে ২০০৮ সাল পর্যন্ত চট্টগ্রাম ছোবহানিয়া কামিল মাদ্রাসায় অধ্যক্ষের দায়িত্ব পালন করেন। এছাড়াও ১৯৭৮-৭৯ সালে সল্পকালীন হিসাবে চট্টগ্রাম সরকারি সিটি কলেজে নৈশকালীন ইতিহাস বিভাগের অধ্যাপক হিসাবে কর্মরত ছিলেন। তিনি তার অধ্যক্ষকালীন জীবনে ২০০৩ ও ২০০৫ সালে চট্টগ্রাম জেলার শ্রেষ্ঠ অধ্যক্ষ নির্বাচিত হন।   লিখিত অবদান  মুসলেহ উদ্দিন একজন অধ্যক্ষ ও লেখক ছিলেন, তিনি পত্রিকায় কলাম ও বই লিখেছেন। উল্লেখযোগ্য বইসমূহ:  রাহমাতুল্লিল আলামিন  ইসতিজার আলাত্তা আত কানযুল ঈমান নিরীক্ষক (এম. এ. মান্নানের অনুবাদ তাফসির)   মৃত্যু  মুসলেহ উদ্দিন ২০১২ সালের ২১ জানুয়ারি ইন্তেকাল করেন।   তথ্যসূত্র   বিষয়শ্রেণী:১৯৩৮-এ জন্ম বিষয়শ্রেণী:২০১২-এ মৃত্যু বিষয়শ্রেণী:সুন্নি ইসলামের পণ্ডিত বিষয়শ্রেণী:জামেয়া আহমদিয়া সুন্নিয়া কামিল মাদ্রাসার শিক্ষক বিষয়শ্রেণী:জামেয়া আহমদিয়া সুন্নিয়া কামিল মাদ্রাসার অধ্যক্ষ বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম জেলার ইসলামি ব্যক্তিত্ব বিষয়শ্রেণী:গভর্নমেন্ট মুসলিম হাই স্কুল, চট্টগ্রামের প্রাক্তন শিক্ষার্থী বিষয়শ্রেণী:ইসলামি ব্যক্তিত্ব
আরিয়া জিওভানি (জন্ম: ৩রা নভেম্বর ১৯৭৭) একজন মার্কিন আদিরসাত্মক অভিনেত্রী এবং মডেল, যিনি ছিলেন পেন্টহাউস ম্যাগাজিনের পেট সেপ্টেম্বর ২০০০ মাসের জন্য। তিনি অপেশাদার, শৈল্পিক নগ্ন, পিনআপ, ফেটিশ এবং গ্ল্যামার সহ বিভিন্ন ফটোগ্রাফিক শৈলীতে মডেলিং করেছেন,Brian (March 3, 2005). "Pressing the flesh with Aria Giovanni". Badmouth. এবং চলচ্চিত্র ও টেলিভিশন শোতেও ভূমিকা রয়েছে।   প্রাথমিক জীবন  আরিয়া জিওভানি ৩ নভেম্বর ১৯৭৭ সালে ক্যালিফোর্নিয়ার লং বিচে সিন্ডি রেনি প্রেটো হিসাবে জন্মগ্রহণ করেছিলেন। তিনি অরেঞ্জ কাউন্টিতে বড় হয়েছেন।  তিনি সান দিয়েগোর একটি জুনিয়র কলেজে জৈব রসায়নে পড়াশোনা করেছেন।   তথ্যসূত্র    বহিঃসংযোগ          বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ক্যালিফোর্নিয়ার পর্নোগ্রাফি চলচ্চিত্র অভিনয়শিল্পী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:পেন্টহাউস পেটস্ বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী বিষয়শ্রেণী:মার্কিন নারী প্রাপ্তবয়স্ক মডেল বিষয়শ্রেণী:২১শ শতাব্দীর মার্কিন নারী বিষয়শ্রেণী:লং বিচ, ক্যালিফোর্নিয়ার অভিনেত্রী
নিকিতা চান্ডক (জন্ম ৫ সেপ্টেম্বর, ১৯৯৫; ) হলেন একজন নেপালি মডেল, অভিনেত্রী এবং সুন্দরী প্রতিযোগিতার শিরোপাধারী। তিনি মিস নেপাল ২০১৭ ওয়ার্ল্ডের মুকুট অর্জন করেছিলেন।https://thehimalayantimes.com/entertainment/nikita-chandak-crowned-miss-nepal-2017/ তিনি মিস পপুলার চয়েস এবং মিস কনফিডেন্স শিরোপাও জিতেছিলেন।"निकिता चन्दक भइन मिस नेपाल वर्ल्ड २०१७"  SancharNepal.com. Retrieved 3 June 2017. তিনি চীনের সানাইয়ার সানাইয়া সিটি অ্যারেনায় অনুষ্ঠিত মিস ওয়ার্ল্ড ২০১৭ প্রতিযোগিতায় নেপালের প্রতিনিধিত্ব করেছিলেন। চান্ডক ২০২০ সালে সাংলো চলচ্চিত্রের কেন্দ্রীয় নারী চরিত্রে অভিনয়ের মাধ্যমে চলচ্চিত্র জগতে যাত্রা শুরু করেছেন।   প্রারম্ভিক জীবন  নিকিতা চান্ডক মোরঙয়ের উর্লাবারির বাসিন্দা। তিনি ১৯৯৫ সালে ৫ সেপ্টেম্বর অনিল ও সুষমা চান্ডক দম্পতির ঘরে জন্মগ্রহণ করেছিলেন। সাংস্কৃতিক ও সামাজিক অনুশীলনের দিক থেকে তিনি মারোয়াড়ি সম্প্রদায়ের অন্তর্গত। ছোটবেলায় তিনি ছিলেন বেশ অন্তর্মুখী। বিদ্যালয়েজীবনে তিনি খুবই বাধ্য ছাত্রী ছিলেন এবং সমস্ত নিয়মকানুন মেনে চলতেন যা তাকে তার শিক্ষকদের কাছে অন্যতম প্রিয় শিক্ষার্থীতে পরিণত করেছিল।   শিক্ষাজীবন  চান্ডক পশুপতি বোর্ডিং মাধ্যমিক বিদ্যালয় থেকে পড়াশোনা শেষ করে গোটানের এল কে সিংহানিয়া শিক্ষা কেন্দ্র থেকেও অধ্যয়ন করেছিলেন।  তিনি ভারতের বেঙ্গালুরুর জেডি ইনস্টিটিউট অফ ফ্যাশন টেকনোলজির ফ্যাশন যোগাযোগের ছাত্রী।    তথ্যসূত্র   বিষয়শ্রেণী:১৯৯৫-এ জন্ম বিষয়শ্রেণী:নেপালি সুন্দরী প্রতিযোগিতা বিজয়ী বিষয়শ্রেণী:নেপালি নারী মডেল বিষয়শ্রেণী:মিস নেপাল বিজয়ী বিষয়শ্রেণী:জীবিত ব্যক্তি বিষয়শ্রেণী:মোরঙ জেলার ব্যক্তি বিষয়শ্রেণী:মিস ওয়ার্ল্ড ২০১৭-এর প্রতিনিধি
গেওরায়, ভারতের মহারাষ্ট্র রাজ্যের বিদ জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে গেওরায় শহরের জনসংখ্যা হল ২৮,৪৯২ জন। এর মধ্যে পুরুষ ৫২% এবং নারী ৪৮%।  এই শহরের জনসংখ্যার ১৪% হল ৬ বছর বা তার কম বয়সী।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে গেওরায় এর সাক্ষরতার হার বেশি।   তথ্যসূত্র   বিষয়শ্রেণী:মহারাষ্ট্রের শহর বিষয়শ্রেণী:বীড জেলা
-- Return input text after converting any en digits and month names.  local en_digits = { 	['0'] = '০', 	['1'] = '১', 	['2'] = '২', 	['3'] = '৩', 	['4'] = '৪', 	['5'] = '৫', 	['6'] = '৬', 	['7'] = '৭', 	['8'] = '৮', 	['9'] = '৯', }  local en_months = { 	['January'] = 'জানুয়ারি', 	['january'] = 'জানুয়ারি', 	['February'] = 'ফেব্রুয়ারি', 	['february'] = 'ফেব্রুয়ারি', 	['March'] = 'মার্চ', 	['march'] = 'মার্চ', 	['April'] = 'এপ্রিল', 	['april'] = 'এপ্রিল', 	['May'] = 'মে', 	['may'] = 'মে', 	['June'] = 'জুন', 	['june'] = 'জুন', 	['July'] = 'জুলাই', 	['july'] = 'জুলাই', 	['August'] = 'আগস্ট', 	['august'] = 'আগস্ট', 	['September'] = 'সেপ্টেম্বর', 	['september'] = 'সেপ্টেম্বর', 	['October'] = 'অক্টোবর', 	['october'] = 'অক্টোবর', 	['November'] = 'নভেম্বর', 	['november'] = 'নভেম্বর', 	['December'] = 'ডিসেম্বর', 	['december'] = 'ডিসেম্বর',  	['hour'] = 'ঘণ্টা', 	['hours'] = 'ঘণ্টা', 	['week'] = 'সপ্তাহ', 	['weeks'] = 'সপ্তাহ', 	['month'] = 'মাস', 	['months'] = 'মাস', 	['year'] = 'বছর', 	['years'] = 'বছর', 	['infinity'] = 'অসীম সময়', 	['indef'] = 'অসীম সময়', 	['indefinitely'] = 'অসীম সময়', }  local function _main(input) 	-- Callable from another module. 	input = input or '' 	return (input:gsub('%a+', en_months):gsub('%d', en_digits)) end  local function main(frame) 	-- Callable from #invoke or from a template. 	return _main(frame.args[1] or frame:getParent().args[1]) end  return { main = main, _main = _main }
জাহানিয়া মসজিদ ভারতের পশ্চিমবঙ্গে অবস্থিত একটি ইসলাম ধর্মীয় প্রাচীন স্থাপত্য। এই মসজিদটি পশ্চিমবঙ্গের মালদা জেলায় (প্রাচীনঃ গৌড় নগর) অবস্থিত। অত্যন্ত দৃষ্টিনন্দন স্থাপত্যশৈলীর এই মসজিদটির সাথে সুলতানি আমলে বাংলায় নির্মিত ঝিনাইদহের গলাকাটা মসজিদ, ঢাকার বাবা আদমের মসজিদ প্রভৃতির সাদৃশ্য রয়েছে। এই মসজিদকে কখনও কখনও ‘‘জন জন মিয়ার মসজিদ’’ বা ‘‘ঝনঝনিয়া মসজিদ’’ও বলা হয়।   ইতিহাস   সুলতান গিয়াসউদ্দীন মাহমুদ শাহের শাসনামলে জনৈক বিবি মালতি এই মসজিদটি নির্মাণ করেন। মসজিদটি ১৫৩৫ সালে নির্মাণ করা হয়। এই মসজিদটিকে ‘‘জাহানিয়া মসজিদ’’ নামে ডাকা হয়, যা মূলতঃ ‘জাহানগাস্ত’ নামীয় একজন সুফির নামের অপভ্রংশ।   নির্মাণ শৈলী  এই মসজিদটিকে গৌড় অঞ্চলে সুলতানি আমলের সর্বশেষ নিদর্শন হিসাবে বিবেচনা করা হয়, যার সাথে মিল রয়েছে সুলতানি আমলে বা এর পরবর্তী সময়ে নির্মিত টাঙ্গাইলের আতিয়া মসজিদ, গৌড়ের কদম রসূল মসজিদ, ঝিনাইদহের গলাকাটা মসজিদ, ঢাকার বাবা আদমের মসজিদ প্রভৃতির।   বিবরণ  মসজিদটি ইটের তৈরি, যার বাইরের দিকের পরিমাপ ১৭.৫ মিটার × ১২.৮ মিটার এবং ভেতরের দিকের পরিমাপ ১২.২০ মিটার × ৮ মিটার। মসজিদের পূর্বদিকে তিনটি প্রবেশপথ এবং কোণগুলিতে অষ্টভুজাকৃতি মিনার রয়েছে।   আরও দেখুন   বাংলাদেশের মসজিদের তালিকা;  ভারতের মসজিদের তালিকা।   তথ্যসূত্র    বহিঃসংযোগ   জাহানিয়া মসজিদ - বাংলাপিডিয়া হতে সংকলিত নিবন্ধ।  বিষয়শ্রেণী:ভারতের মসজিদ বিষয়শ্রেণী:১৫৩৫-এ প্রতিষ্ঠিত
মহম্মদ গুলাম রব্বানি হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১১ সাল থেকে পশ্চিমবঙ্গ বিধানসভায় গোয়ালপোখর বিধানসভা কেন্দ্রের বিধায়ক হিসেবে দায়িত্ব পালন করছেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:১৯৭০-এ জন্ম বিষয়শ্রেণী:২০শ শতাব্দীর বাঙালি বিষয়শ্রেণী:২১শ শতাব্দীর বাঙালি বিষয়শ্রেণী:উত্তর দিনাজপুর জেলার ব্যক্তি বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:আলিগড় মুসলিম বিশ্ববিদ্যালয়ের প্রাক্তন শিক্ষার্থী বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:বাঙালি মুসলিম বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
তুই আমার হচ্ছে ২০১৭ সালের মুক্তিপ্রাপ্ত একটি বাংলাদেশী প্রণয় ঘরানার চলচ্চিত্র। চলচ্চিত্রটি পরিচালনা করেছেন সজল আহমেদ ও প্রযোজনা করেছেন হ্যাভেন মাল্টিমিডিয়া লিমিটেড। চলচ্চিত্রটির কেন্দ্রীয় চরিত্রে অভিনয় করেছেন সাইমন সাদিক, মিষ্টি জান্নাত। ২১ এপ্রিল ২০১৭ সালে বাংলাদেশের ৭০টি প্রেক্ষাগৃহে মুক্তি পায় চলচ্চিত্রটি। এটির চিত্রনাট্য লিখেছেন কলকাতার প্রলয় ভট্টাচার্য। নৃত্য পরিচালনা করেছেন কলকাতার শঙ্ক রায় ও বাংলাদেশের মাসুম বাবুল।   কাহিনী সংক্ষেপ  মিষ্টি অনেক বড়লোকের মেয়ে, সাইমন তার বন্ধু। পারিবারিকভাবে সাইমনের মায়ের সঙ্গে মিষ্টির মায়ের সম্পর্ক। সে কারণে একসাথে চলাফেরা মিষ্টি-সাইমনের। এর মধ্যে মিষ্টি সাইমনকে ভালোবেসে ফেলে। কিন্তু সে অনেক বড়লোকের মেয়ে হওয়ায় সাইমন তার প্রেমের প্রস্তাবে রাজি হয় না। তবে মনে মনে সাইমন তাকেও ভালোবাসে। সেটা তাকে বুঝতে দেয় না।   শ্রেষ্ঠাংশে   মিষ্টি জান্নাত  সাইমন সাদিক আলীরাজ  বিপাশা কবির রেহানা জলি  চিকন আলী  তানিন সুবহা  সজল  রেবেকা  বড়দা মিঠু   সঙ্গীত  তুই আমার চলচ্চিত্রের সঙ্গীত পরিচালনা করেছেন কলকাতার শ্রী প্রীতম।   তথ্যসূত্র    বহিঃসংযোগ      __FORCETOC__  বিষয়শ্রেণী:২০১৭-এর চলচ্চিত্র বিষয়শ্রেণী:২০১০-এর দশকের নাট্য চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:বাংলাদেশে ধারণকৃত চলচ্চিত্র বিষয়শ্রেণী:ঢাকায় ধারণকৃত চলচ্চিত্র বিষয়শ্রেণী:বাংলাদেশী চলচ্চিত্র
জারুহি কাভালচিয়ান (আর্মেনিয়ান: Զարուհի Քավալջյան, ১৮৭৭ - ১০ জুন ১৯৬৯) ছিলেন তুরস্কের  বংশোদ্ভূত আর্মেনিয়ান।  পেশায় একজন চিকিৎসক এবং প্রথম মহিলা চিকিৎসক।  জন্ম ও শিক্ষা জীবন জারুহি কাভালচিয়ান জন্মগ্রহণ করেছিলেন আদপাবাজার শহরে, তুরস্ক, ডাক্তার সেরোব কাভালজিয়ানের পরিবারের সন্তান তিনি; যিনি বোস্টন বিশ্ববিদ্যালয় স্কুল অফ মেডিসিন থেকে স্নাতক পাশ করেছেন। তিনি আদপাবাজার ও ইজমিটে একজন চিকিৎসক হিসাবে কাজ করেছিলেন। ১৮৯৮ সালে আদপাবাজারের আমেরিকা কলেজ অফ গার্লস থেকে স্নাতক পাস করার পরে, কাভালচিয়ান মার্কিন যুক্তরাষ্ট্র ত্যাগ করে চলে যান কারণ উসমানীয় সাম্রাজ্য মেয়েদের চিকিৎসা বিজ্ঞান নিয়ে পড়ার অনুমতি ছিল না। ১৯০৩ সালে তিনি ইলিনয় কলেজ অফ মেডিসিন বিশ্ববিদ্যালয় থেকে স্নাতক ডিগ্রি অর্জন করেছিলেন এবং ১৯০৪ সালে তিনি আদপাবাজারে ফিরে আসেন এবং আমেরিকার কলেজটিতে জীববিজ্ঞানের পাঠদানের শুরু করেন; একই সঙ্গে বাবার সাথে একজন ডাক্তার হিসাবে কাজ করেছিলেন।  প্রথম বিশ্বযুদ্ধে কাজ প্রথম বিশ্বযুদ্ধের সময় ১৯২১ সালে জারুহি কাভালচিয়ান 'আমেরিকান কলেজ অফ গার্লস'-এর সাথে একত্রে কাজ করেন; সেই সময় আহতদের সহায়তা প্রদান করার জন্য একটি প্রতিষ্ঠানে কাজ করেছেন, এরপরে ইস্তাম্বুলের এসকদার জেলায় চলে আসেন।  তথ্যসূত্র  বিষয়শ্রেণী:১৮৭৭-এ জন্ম বিষয়শ্রেণী:১৯৬৯-এ মৃত্যু
রিয়াসত হলো ২০১৪ সালের ভারতীয় হিন্দি ভাষার একটি মারপিটধর্মী চলচ্চিত্র। চলচ্চিত্রটিতে প্রধান ভূমিকায় অভিনয় করেছেন রাজেশ খান্না, গৌরী কুলকার্নি, আরিয়ান বৈদ, আর্যমান রামসে এবং রাজা মুরাদ। এটি রাজেশ খান্না অভিনীত শেষ চলচ্চিত্র। তার মৃত্যুর দুই বছর পর ১৮ জুলাই ২০১৪-এ চলচ্চিত্রটি মুক্তি পায়।   অভিনয়শিল্পী   রাজেশ খান্না - সাহেব  গৌরী কুলকার্নি  আর্যমান রামসে - বিজয়  রাজা মুরাদ - মিনিস্টার  আর্যমান বৈদ - শক্তি  বিশ্বজিৎ প্রধান - সন্দীপ মারভা   পটভূমি  রিয়াসত চলচ্চিত্রের গল্পটি সাহেব সম্পর্কে, যিনি একটি রাজ্য প্রতিষ্ঠা করেছেন। নগরবাসীর কাছে তাকে গডফাদার মনে গণ্য করা হয়। সাহেব সচেতন হন যে কিছু অসামাজিক লোক কোনো ভালো উদ্দেশ্য ছাড়াই শহরে ঢুকেছে। সেখানে একটি যুদ্ধ শুরু হয় এবং সাহেব তার রাজ্য রক্ষা করেন। কিন্তু, এই যুদ্ধটি সাহেবের জীবনকে চিরতরে বদলে দেয়।   সঙ্গীত    প্রযোজনা  চলচ্চিত্রটি পরিচালনা করেছেন অশোক ত্যাগী এবং বিজয় সিরোহি প্রোডাকশনের অধীনে যৌথভাবে প্রযোজনা করেছেন বিজয় সিরোহি ও দিবাকর সিঙ্ঘল। চলচ্চিত্রটির চিত্রগ্রহণ হয়েছে মুম্বই, দিল্লি, গাজিয়াবাদ এবং নয়ডায়।   তথ্যসূত্র    বহিঃসংযোগ       বিষয়শ্রেণী:২০১৪-এর চলচ্চিত্র বিষয়শ্রেণী:২০১০-এর দশকের হিন্দি ভাষার চলচ্চিত্র বিষয়শ্রেণী:ভারতীয় গ্যাংস্টার চলচ্চিত্র
জুগ্লিয়া (Zoogloea; জুয়োগ্লেয়া নামেও পরিচিত) হলো এক ধরনের গ্রাম-নেগেটিভ, বায়বীয়, দণ্ডাকার ব্যাকটেরিয়া। এরা বিটাপ্রোটিয়োব্যাকটেরিয়া শ্রেণির অন্তর্ভুক্ত রোডোসাইক্ল্যালিস বর্গের জুগ্লিয়াসি পরিবারভুক্ত ব্যাকটেরিয়ার গণ।Shin, Y.K., Hiraishi, A. and Sugiyama, J.: Molecular systematics of the genus Zoogloea and emendation of the genus. Int. J. Syst. Bacteriol., 1993, vol. 43, 826-831. eol   তথ্যসূত্র   বিষয়শ্রেণী:ব্যাকটেরিয়ার গণ বিষয়শ্রেণী:জুগ্লিয়াসি
শেঠ রামনারায়ণ রুইয়া (রামনারায়ণ হুরনুন্দ্রাই নামেও পরিচিত) ছিলেন একজন ভারতীয় ব্যবসায়ী।     তাকে তুলা রাজা হিসেবেও উল্লেখ করা হয়।    তিনি স্যার স্যাসুন ডেভিড এবং স্যার কাওয়াসজি জাহাঙ্গীর রেডিমানির সাথে ব্যাংক অফ ইন্ডিয়ার অন্যতম সহ-প্রতিষ্ঠাতা ছিলেন।  রামনারায়ণ রুইয়া কলেজ, মুম্বাইতে অবস্থিত একটি কলেজ, তার নামে নামকরণ করা হয়েছে।    জীবন এবং কর্মজীবন  তিনি ১৮৬০ সালের দিকে জন্মগ্রহণ করেন। ১৮৮৩ সালে, রামনারায়ণ বোম্বেতে সুপরিচিত আর্মেনীয় ফার্ম সাসুন জে ডেভিডের আফিম বিভাগের দালাল হন। ১৮৯১ সালে, তিনি সাসুন জে. ডেভিডের তুলা বিভাগের একটি নিশ্চিত দালাল হয়ে ওঠেন।   ১৯০৫ সালে, রুইয়া তার টেক্সটাইল ব্যবসা শুরু করার জন্য ১৯০৫ সালে ফিনিক্স মিলস এবং অন্যান্য দুটি মিল ক্রয় করেন। অন্য দুটি মিল, যা তিনি কিনেছিলেন কালবাদেবীর ব্র্যাডবেরি মিলস) এবং বোম্বাইয়ের লোয়ার পারেলের ডন মিল।   ১৯৫৯ সালে, ফার্মটি বোম্বে স্টক এক্সচেঞ্জে তালিকাভুক্ত হয়। ফার্মটি ১৯৮৭ সালে রিয়েল এস্টেটেও উদ্যোগী হয় এবং হাই স্ট্রিট ফিনিক্স, মুম্বাই তৈরি করে। তিনি ১৯০৬ সালে ব্যাংক অফ ইন্ডিয়ার সহ-প্রতিষ্ঠাতা।     আরও পড়া         তথ্যসূত্র   বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:ভারতীয় কোম্পানি প্রতিষ্ঠাতা বিষয়শ্রেণী:রাজস্থানের ব্যবসায়ী বিষয়শ্রেণী:ভারতীয় শিল্পপতি বিষয়শ্রেণী:মাড়োয়ারি ব্যক্তি বিষয়শ্রেণী:১৯শ শতাব্দীর ভারতীয় ব্যবসায়ী
পীরজাদা কাসেম সিদ্দিকী (ফুরফুরাবী) একজন ভারতীয় ইসলামি ধর্মীয় বক্তা ও সমাজকর্মী, যিনি পশ্চিমবঙ্গের হুগলি জেলার ফুরফুরা শরীফ কেন্দ্রিক সুফি ধারার প্রতিনিধিত্ব করেন। তিনি তৃণমূল কংগ্রেসের রাজ্য সাধারণ সম্পাদক হিসেবে ২০২৫ সালে দায়িত্ব গ্রহণ করেন। তিনি ফুরফুরা শরীফের ঐতিহাসিক সিলসিলার উত্তরসূরি এবং ইসলামি আদর্শ ও সমাজকল্যাণমূলক কর্মকাণ্ডে নিয়োজিত রয়েছেন। বিভিন্ন ইসলামি মাহফিলে তিনি ওয়াজ ও তাফসিরুল কুরআন পরিবেশন করেন এবং সমাজের মধ্যে ধর্মীয় শিক্ষার বিস্তারে গুরুত্বপূর্ণ ভূমিকা পালন করে থাকেন।     প্রাথমিক জীবন ও কর্মজীবন  পীরজাদা কাসেম সিদ্দিকী ফুরফুরাবী পশ্চিমবঙ্গের হুগলি জেলার ফুরফুরা শরীফ এলাকায় জন্মগ্রহণ করেন। তিনি সুফি আদর্শভিত্তিক একটি পারিবারিক পরিমণ্ডলে লালিত-পালিত হন এবং তরুণ বয়স থেকেই ধর্মীয় শিক্ষা ও সমাজসেবামূলক কার্যক্রমে অংশ নিতে শুরু করেন। তিনি বিভিন্ন ইসলামি মাহফিল, তাফসির সভা ও ওয়াজ মাহফিলে অংশগ্রহণের মাধ্যমে ধর্মীয় জ্ঞান প্রচার করেন এবং সমাজের নৈতিক ও ধর্মীয় উন্নয়নের লক্ষ্যে কাজ করে চলেছেন। তার বক্তৃতা ও দিকনির্দেশনাগুলো তরুণদের মধ্যে ইসলামি চেতনা জাগাতে সহায়ক হিসেবে বিবেচিত হয়।  পাশাপাশি, ২০২৫ সালে তিনি পশ্চিমবঙ্গের প্রভাবশালী রাজনৈতিক দল তৃণমূল কংগ্রেসে যোগ দেন এবং একই বছর রাজ্য সাধারণ সম্পাদক পদে দায়িত্বপ্রাপ্ত হন।  বিষয়শ্রেণী:হুগলি জেলার ব্যক্তি বিষয়শ্রেণী:পীর বিষয়শ্রেণী:ফুরফুরা দরবার শরীফের পীর বিষয়শ্রেণী:ভারতীয় ইসলামি পণ্ডিত বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:বাঙালি আলেম